คณะก้าวหน้า
การเลือกตั้งท้องถิ่น

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 คณะก้าวหน้าได้ส่งผู้สมัครลงชิงตำแหน่งองค์การบริหารส่วนจังหวัดทั้งหมด 42 จังหวัด ทว่าไม่มีผู้ใดได้รับเลือกตั้งเป็นนายกองค์การบริหารส่วนจังหวัดแม้แต่รายเดียว
| จังหวัด | นาม | คะแนนเสียง | ผลการเลือกตั้ง | หลังจากการเลือกตั้ง |
| --- | --- | --- | --- | --- |
ภาคเหนือ
| พะเยา | ชัยประพันธ์ สิงห์ชัย | 68,964   (ลำดับที่ 2) |  พ่ายแพ้ | กลับมาลงสงสมัครอีกครั้งในปี พ.ศ. 2567 ในนามกลุ่มพะเยาก้าวไกล   แต่ไม่ได้รับเลือกตั้ง |
| แพร่ | สุภวัฒน์​ ศุภศิริ | 45,373   (ลำดับที่ 2) |  พ่ายแพ้ | ปัจจุบันดำรงตำแหน่งนายกเทศมนตรีตำบลป่าแมต จังหวัดแพร่ |
| อุตรดิตถ์ | ปัณณวัฒน์ นาคมูล | 33,558   (ลำดับที่ 2) |  พ่ายแพ้ |  |
ภาคตะวันออกเฉียงเหนือ
| นครพนม | ณพจน์ศกร ทรัพยสิทธิ์ | 49,983   (ลำดับที่ 3) |  พ่ายแพ้ | อดีตผู้สมัคร สส.นครพนม เขต 4 พรรคเพื่อไทย ในปี พ.ศ. 2566 |
| นครราชสีมา | สาธิต ปิติวรา | 255,482   (ลำดับที่ 2) |  พ่ายแพ้ | อดีตผู้สมัครนายกเทศมนตรีเมืองปากช่อง ในนามพรรคประชาชน |
| บึงกาฬ | ว่าที่ร้อยตรี ภูมิพันธ์ บุญมาตุ่น | 34,917   (ลำดับที่ 2) |  พ่ายแพ้ | กลับมาลงสงสมัครอีกครั้งในปี พ.ศ. 2568 ในนามพรรคเพื่อไทย |
| มุกดาหาร | สุพจน์ สุอริยพงษ์ | 32,087    (ลำดับที่ 2) |  พ่ายแพ้ | กลับมาลงสงสมัครอีกครั้งในปี พ.ศ. 2568 ในนามพรรคประชาชน |
| ยโสธร | สฤษดิ์ ประดับศรี | 100,297   (ลำดับที่ 2) |  พ่ายแพ้ | อดีตผู้สมัคร สส.ยโสธร เขต 3 พรรคพลังประชารัฐ ในปี พ.ศ. 2566 |
| ร้อยเอ็ด | สถาพร ว่องสัธนพงษ์ | 94,324   (ลำดับที่ 3) |  พ่ายแพ้ | อดีตผู้สมัคร สส.ร้อยเอ็ด เขต 1 พรรคเพื่อไทย ในปี พ.ศ. 2566 |
| สกลนคร | ณรงเดช อุฬารกุล | 91,466   (ลำดับที่ 4) |  พ่ายแพ้ | ปัจจุบันเป็น สส.บัญชีรายชื่อ พรรคประชาชน |
| สุรินทร์ | มานพ แสงดำ | 57,808   (ลำดับที่ 2) |  พ่ายแพ้ | ปัจจุบันเป็นสมาชิกพรรคเพื่อไทย |
| หนองคาย | กฤศภณ หล้าวงศา | 50,333   (ลำดับที่ 3) |  พ่ายแพ้ | อดีตผู้สมัคร สส.หนองคาย เขต 3 พรรคภูมิใจไทย ในปี พ.ศ. 2566    กลับมาลงสงสมัครอีกครั้งในปี พ.ศ. 2568 ในนามอิสระ |
| หนองบัวลำภู | สมเกียรติ เชษฐสุมน | 36,752   (ลำดับที่ 3) |  พ่ายแพ้ | อดีตผู้สมัคร สส.หนองบัวลำภู เขต 3 พรรคก้าวไกล ในปี พ.ศ. 2566   (ปัจจุบันเสียชีวิตแล้ว) |
| อำนาจเจริญ | ชัยศรี กีฬา | 15,770   (ลำดับที่ 3) |  พ่ายแพ้ |  |
| อุดรธานี | ฐานวัฒน์ ธนาธัญญพิชญ์ | 185,801   (ลำดับที่ 2) |  พ่ายแพ้ | อดีตผู้สมัคร สส.อุดรธานี เขต 8 พรรคไทยสร้างไทย ในปี พ.ศ. 2566 |
| อุบลราชธานี | เชษฐา ไชยสัตย์ | 100,164   (ลำดับที่ 4) |  พ่ายแพ้ | ปัจจุบันเป็นสมาชิกพรรครวมไทยสร้างชาติ |
ภาคกลาง
| กำแพงเพชร | อภิสิทธิ พรมฤทธิ์ | 41,137   (ลำดับที่ 3) |  พ่ายแพ้ | ปัจจุบันดำรงตำแหน่งกรรมการบริหารคณะก้าวหน้า |
| นครปฐม | ชัชวาล นันทะสาร | 74,868   (ลำดับที่ 3) |  พ่ายแพ้ |  |
| นครสวรรค์ | ศรัญ ฤกษ์อัตการ | 67,136   (ลำดับที่ 2) |  พ่ายแพ้ | อดีตกรรมการจังหวัดนครสวรรค์ |
| นนทบุรี | ไพบูลย์ กิจวรวุฒิ | 139,401   (ลำดับที่ 2) |  พ่ายแพ้ | อดีตผู้สมัคร สส.บัญชีรายชื่อ พรรคก้าวไกล |
| พระนครศรีอยุธยา | วัสพงศ์ วิทูรเมธา | 90,739   (ลำดับที่ 2) |  พ่ายแพ้ |  |
| พิจิตร | มาโนช วัฒนประสิทธิ | 8,409   (ลำดับที่ 3) |  พ่ายแพ้ |  |
| พิษณุโลก | ณชพล พลอาสา | 32,967   (ลำดับที่ 3) |  พ่ายแพ้ |  |
| ลพบุรี | ฤทธิ์ พัวพันธ์ | 23,760   (ลำดับที่ 3) |  พ่ายแพ้ |  |
| สมุทรปราการ | ธัชชัย เมตโต | 74,531    (ลำดับที่ 3) |  พ่ายแพ้ |  |
| สมุทรสงคราม | อานุภาพ ลิขิตอำนวยชัย | 13,087   (ลำดับที่ 4) |  พ่ายแพ้ | ปัจจุบันเป็น สส.สมุทรสงคราม พรรคประชาชน |
| สมุทรสาคร | อวยชัย จาตุรพันธ์ | 26,463   (ลำดับที่ 2) |  พ่ายแพ้ |  |
| สระบุรี | วิทูลย์ แก้วสุวรรณ | 14,378   (ลำดับที่ 3) |  พ่ายแพ้ |  |
| สิงห์บุรี | สุรชัย บุญลือ | 8,756   (ลำดับที่ 4) |  พ่ายแพ้ |  |
| อ่างทอง | โยธิน เปาอินทร์ | 45,637   (ลำดับที่ 2) |  พ่ายแพ้ | ปัจจุบันเป็นสมาชิกพรรคเพื่อไทย |
ภาคตะวันออก
| ฉะเชิงเทรา | จ่าเอก ยศสิงห์ เหลี่ยมเลิศ | 128,129   (ลำดับที่ 2) |  พ่ายแพ้ | อดีตนายกเทศมนตรีตำบลบางผึ้ง และอดีตผู้สมัคร สส.ฉะเชิงเทรา   เขต 4 พรรครวมไทยสร้างชาติ ในปี พ.ศ. 2566 |
| ชลบุรี | พลอยลภัสร์ สิงห์โตทอง | 167,354   (ลำดับที่ 2) |  พ่ายแพ้ |  |
| ปราจีนบุรี | กฤษณ์กมล แพงศรี | 56,623   (ลำดับที่ 2) |  พ่ายแพ้ | กลับมาลงสงสมัครอีกครั้งในปี พ.ศ. 2568 ในนามอิสระ |
| ระยอง | สว่างจิตต์ เลาหะโรจนพันธ์ | 61,583   (ลำดับที่ 2) |  พ่ายแพ้ | ปัจจุบันเป็น สส.ระยอง เขต 5 พรรคประชาชน |
ภาคตะวันตก
| ตาก | คริษฐ์ ปานเนียม | 41,656    (ลำดับที่ 2) |  พ่ายแพ้ | ปัจจุบันเป็น สส.ตาก เขต 1 พรรคประชาชน |
| ราชบุรี | ภรมน นรการกุมพล | 74,929   (ลำดับที่ 2) |  พ่ายแพ้ | ปัจจุบันเป็นประธานคณะกรรมการพัฒนาสตรีจังหวัดราชบุรี |
ภาคใต้
| นครศรีธรรมราช | นายแพทย์อิสระ หัสดินทร์ | 9,825   (ลำดับที่ 6) |  พ่ายแพ้ |  |
| นราธิวาส | คอยรูซามัน​ มะ | 2,567   (ลำดับที่ 3) |  พ่ายแพ้ | อดีตผู้สมัคร สว. กลุ่มที่ 20 |
| พังงา | สุทธิโชค ทองชุมนุม | 19,665   (ลำดับที่ 3) |  พ่ายแพ้ | กลับมาลงสงสมัครอีกครั้งในปี พ.ศ. 2568 ในนามพรรคประชาชน |
| ภูเก็ต | สรวุฒิ ปาลิมาพันธ์ | 15,375   (ลำดับที่ 3) |  พ่ายแพ้ |  |
| สุราษฎร์ธานี | พงษ์ศักดิ์ โพธิครูประเสริฐ | 9,794   (ลำดับที่ 5) |  พ่ายแพ้ |  |

1 2 3  ได้รับเลือกให้เป็นผู้สมัครนายก อบจ. จากพรรคอนาคตใหม่ ภายหลังพรรคถูกยุบ จึงย้ายมาสังกัดคณะก้าวหน้าแทน
แต่ถึงอย่างนั้น คณะก้าวหน้าก็สามารถส่งสมาชิกสภาองค์การบริหารส่วนจังหวัด 57 ราย จาก 18 จังหวัด
ต่อมาในปี พ.ศ. 2564 มีการเลือกตั้งนายกเทศมนตรีและสมาชิกสภาเทศบาลทั่วประเทศ คณะก้าวหน้าได้ส่งผู้สมัครชิงตำแหน่งนายกเทศมนตรี 106 เทศบาล และได้รับเลือกตั้งทั้งหมด 15 เทศบาล ประกอบด้วยลำพูน 3 ราย, ร้อยเอ็ด 3 ราย, หนองบัวลำภู 3 ราย, อุดรธานี 3 ราย, มุกดาหาร 2 ราย, และสมุทรปราการ 1 ราย  และในช่วงการเลือกตั้งซ่อมนายกเทศมนตรีด่านสำโรง ซึ่งจัดขึ้นเนื่องจาก นายสมพงษ์ วีรชาติวัฒนา เสียชีวิตกะทันหัน คณะก้าวหน้าก็ยังคงรักษาตำแหน่งไว้ได้
และในปีเดียวกันนั้น คณะก้าวหน้าได้ส่งผู้สมัครชิงตำแหน่งองค์การบริหารส่วนตำบลทั้งหมด 196 ราย ทั่วประเทศ และได้รับเลือกตั้งทั้งหมด 38 ราย คิดเป็น 19.4 เปอร์เซ็นต์ของจำนวนที่ส่งทั้งหมด อยู่ในพื้นที่ 17 จังหวัด ได้แก่ จังหวัดกาฬสินธุ์, จังหวัดขอนแก่น, จังหวัดชัยภูมิ, จังหวัดเชียงใหม่, จังหวัดนครปฐม, จังหวัดนครราชสีมา, จังหวัดน่าน, จังหวัดบึงกาฬ, จังหวัดพิษณุโลก, จังหวัดเพชรบูรณ์, จังหวัดมหาสารคาม, จังหวัดร้อยเอ็ด, จังหวัดศรีสะเกษ, จังหวัดสุพรรณบุรี, จังหวัดหนองคาย, จังหวัดหนองบัวลำภู, และจังหวัดอุดรธานี
ในการเลือกตั้งนายกเมืองพัทยา พ.ศ. 2565 คณะก้าวหน้าได้ส่ง กิตติศักดิ์ นิลวัฒนโฒชัย ลงสมัครนายกเมืองพัทยา แต่ไม่ได้รับเลือกตั้ง โดยได้คะแนนทั้งสิ้น 8,794 คะแนน เป็นลำดับที่สาม
ในการเลือกตั้งสมาชิกสภาเทศบาลนครปากเกร็ด เขตเลือกตั้งที่ 1 แทนตำแหน่งที่ว่างเมื่อวันที่ 10 กันยายน พ.ศ. 2566 ทางคณะก้าวหน้าได้ส่ง นายนนทกร จันทร์จำรัสแสง ลงชิงตำแหน่งแข่งกับ ว่าที่ร้อยตรี ภาณุพงศ์ บรรดาศักดิ์ จากกลุ่มนายวิชัย ซึ่งมีศักดิ์เป็นหลานชายของนายวิชัย บรรดาศักดิ์ นายกเทศมนตรีนครปากเกร็ด ผลปรากฏว่านายนนทกรเป็นฝ่ายพ่ายแพ้ให้กับว่าที่ร้อยตรีภาณุพงศ์
ในการเลือกตั้งสมาชิกสภาองค์การบริหารส่วนจังหวัดชลบุรี เขตเลือกตั้งที่ 5 แทนตำแหน่งที่ว่างเมื่อวันที่ 2 มิถุนายน พ.ศ. 2567 ทางคณะก้าวหน้าได้ส่ง มนตรี แสนเวียงจันทร์ ลงชิงตำแหน่งแข่งกับ พิสิษฐ์ ประเสริฐพงษ์ จากกลุ่มเรารักชลบุรี แต่ไม่ได้รับเลือกตั้ง